En liten (2,5 millimeter), avlang, halvblank, gulbrun, blind løpebille. Oversiden har kraftig, nettmasket mikroskulptur. Hodet er avrundet firkantet med sterkt reduserte fasettøyne, forholdsvis korte kjever, rundede furer i pannen. Antennene er nokså kraftige, noe over halve kroppslengden. Pronotum er avrundet trapesformet, dekkvingene nesten jevnbrede med litt utydelige rader av ganske grove punkter.